На основу Решења стечајног судије Привредног суда у Суботици Ст.бр. 370/2011 од 20.01.2012. године, а у складу са чланoвима 131, 132. и 133. Закона о стечају («*Службени гласник Републике Србије» број 104/2009,)* Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**"ИНГРАД" ДОО у стечају**

из Суботице, ул. Чантавирски пут бб

**ОГЛАШАВА**

**продају имовине стечајног дужника јавним надметањем**

Предмет продаје је непокретна и покретна имовина стечајног дужника груписана у следеће целине:

|  |  |  |  |
| --- | --- | --- | --- |
| **Број целине** | **Назив целине** | **Почетна цена у RSD** | **Депозит у RSD** |
| 1. | Приземни пословни објекат-управна зграда у Суботици, Чантавирски пут бб. Некретнина је уписана у ЛН бр.17247 к.о. Доњи Град, кат.парц. 36117, корисне површине 105,14м2  Пословни објекат-стовариште грађевинског материјала у Суботици Чантавирски пут бб. Некретнина је уписана у ЛН бр.17247 к.о. Доњи Град, кат.парц.36117,корисне површине 594,13м2  Жичана ограда 214м,бетонска ограда 52м,улазна капија 6x2,20м,прикључни пут за саобраћај тешких камиона 1980м, жељезнички индустријски колосек 168м,противпожарна подземна мрежа, а све на кат.парц. 36117 и 36118/2 ЛН 17247 к.о. Доњи Град.  Право коришћења државног градског грађевинског земљишта површине 1xа 61а 86м2 уписано у ЛН 17247, кат.парц.36117 и кат.парц.36118/2 | 23.850.000,00 | 9.540.000,00 |
| 2. | Канцеларијска половна опрема и инвентар и залихе трговачке робе | 71.406,00 | 28.563,00 |

Имовина која се продаје је детаљније описана у продајној документацији.

Право на учешће у поступку продаје имају сва правна и физичка лица која:

1. након добијања предрачуна, изврше уплату ради откупа продајне документације и то за целину 1 у износу од 50.000 динара, а за целину 2 у износу од 5.000 динара, све увећано за ПДВ***.*** Предрачун се може добити сваког радног дана од 10 до 14 часова, уз обавезну претходну најаву стечајном управнику, на телефон 063/568-226. Рок за откуп продајне документације је 26.01.2018 .
2. уплате депозит,са позивом на редни број целине**,** на текући рачун стечајног дужника број:

355-0003200130855-09 код Војвођанске банкe или положе неопозиву првокласну банкарску гаранцију наплативу на први позив, најкасније 5 радних дана преодржавања продаје (рок за уплату депозита је 26.01.2018.године).У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, на адресу: Суботица, Чантавирски пут бб, најкасније до 26.01.2018. године до 12,00 часова. У обзир ће се узети само банкарске гаранције које се доставе на назначену адресу до назначеног времена. Гаранција мора имати рок важења до 26.03.2018.године

1. потпишу изјаву о губитку права на повраћај депозита. Изјава чини саставни део продајне документације;

Имовина стечајног дужника се купује у виђеном правном и фактичком стању без права на накнадну рекламацију купца. Стечајни управник не гарантује да имовина која се продаје има одређене карактеристике у смислу квалитета, квантитета или да одговара сврси коју потенцијални купац предвиђа за ту имовину. Сматра се да је учесник на јавном надметању, пре јавног надметања, обавио разгледање имовине која се продаје и своју понуду-купњу заснива на сопственој процени стања имовине.

Имовина стечајног дужника може се разгледати након откупа продајне документације, сваким радним даном од 10 до 13 часова, а најкасније 5 дана пре заказане продаје (уз претходну најаву стечајном управнику).

Након уплате депозита а најкасније до 26.01.2018.године потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 02.02.2018.године у 12 часова у просторијама ИНГРАД ДОО у стечају, у Суботици.Чантавирски пут бб.**

Регистрација учесника почиње два сата пре почетка јавног надметања а завршава се 15 минута пре почетка јавног надметања, односно у периоду од 10 до 11:45 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 радна дана од дана одржавања јавног надметања,под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и све трошкове који произлазе из закљученог купопродајног уговора у целости сноси купац.

Oвлашћено лице: стечајни управник Слободан Остојић, контакт телефон: 063/568-226.